
 REPUBLIKA HRVATSKA
TRGOVAČKI SUD U ZADRU		
Dr. Franje Tuđmana 35			

R E P U B L I K A  H R V A T S KA 

R J E Š E N J E

	Trgovački sud u Zadru (39670464653) po sucu Ardeni Bajlo kao stečajnom sucu nad stečajnim dužnikom ZADAR VAL 	d.o.o. Zadar, Ulica Vlahe Paljetka 2, Zadar, OIB: 14089632209,  dana 23. rujna 2015.  
r i j e š i o   j e

I. Odbacuje se prijedlog FINE za otvaranje stečajnog postupka nad dužnikom ZADAR VAL d.o.o. Zadar Ulica Vlahe Paljetka 2, Zadar, OIB: 14089632209 kao preuranjen. 

Obrazloženje

	Fina je dana 22. rujna 2015. godine sudu dostavila prijedlog za otvaranje stečajnog postupka na d dužnikom ZADAR VAL d.o.o.Zadar. U prijedlogu je navela da je dužnik u blokadi i da ima jednog zaposlenog.
Odredbom članka 444. stavak 2. Stečajnog zakona (NN 71/15) propisano je da će Fina u određenim rokovima podnositi prijedloge za otvaranje stečajnog postupka, pa je tako propisano podnošenje prijedloga za otvaranje stečajnog postupka u roku od 8 mjeseci, ali ne ranije od 6 mjeseci od dana stupanja na snagu ovog zakona ukoliko pravna osoba pored evidentiranih neizvršenih osnova za plaćanje ima i jednog zaposlenika. 
Kako iz samog prijedloga podnositelja proizlazi da Zadar val d.o.o. Zadar ima jednog zaposlenika, a Zakon je stupio na snagu 1. rujna 2015. godine to je očigledno da je prijedlog preuranjen pa ga je valjalo odbaciti. 
           Stoga je odlučeno kao u izreci. 
	
U Zadru, 23. rujna 2015. 

Za točnost otpravka-ovlašteni službenik:                                                                        Sudac
Josipa Dorkin									Ardena Bajlo, v.r.

Pouka o pravnom lijeku: 
Protiv ovog rješenja pravo na žalbu ima podnositelj prijedloga. Rok za žalbu iznosi 8 dana računajući od dana dostave, a ista se podnosi ovom sudu u dva primjerka 

Dostaviti: 
1. podnositelju prijedloga elektroničkim putem
1. e-oglasna ploča
1. u spis.
